ISIS के संदिग्ध से ‘DAWAH TO HINDUS’ जब्त; हिंदू लड़कियों-देवताओं के लिए लिखी अश्लील बातें
Jabalpur Terrorists ISIS Connection; National Investigation Agency (NIA)  Finds anti-national content जबलपुर में आतंकी संगठन ISIS से कनेक्शन के आरोप में गिरफ्तार शाहिद, आदिल और मामुर के पास से नेशनल इन्वेस्टिगेशन एजेंसी (NIA) को देश विरोधी सामग्री मिली है
जबलपुर में आतंकी संगठन ISIS से कनेक्शन के आरोप में गिरफ्तार शाहिद, आदिल और मामुर के पास से नेशनल इन्वेस्टिगेशन एजेंसी (NIA) को देश विरोधी सामग्री मिली है। इसमें 2050 तक भारत और पूरी दुनिया में इस्लाम का राज स्थापित करने के लिए एक मिशन के तहत काम करने का जिक्र है। इसमें लिखा है कि हिंदू, स्त्रियों का सम्मान नहीं करते हैं, भेदभाव करते हैं। एक जगह तो हिंदू लड़कियों के रेप को भी सही बताया गया है। इतना ही नहीं भगवान राम और कृष्ण के बारे में भी अपमानजनक बातें लिखी हैं।
26 और 27 मई को नेशनल इन्वेस्टिगेशन एजेंसी (NIA) और मप्र एंटी टेरेरिस्ट स्क्वॉड (ATS) ने जबलपुर के घंटाघर इलाके में छापेमारी की थी। 13 ठिकानों पर दबिश के बाद 13 लोगों को हिरासत में लिया गया। पूरी जांच के बाद NIA की टीम ने 3 लोगों को गिरफ्तार किया। इनमें 19 साल का शाहिद, 20 साल का आदिल और 29 साल का मामुर है। NIA ने दावा किया है कि ये तीनों कट्टर आतंकी संगठन ISIS (इस्लामिक स्टेट इन इराक एंड सीरिया) के संपर्क में थे। उसके लिए काम करते थे। वहां से इन्हें फंडिंग भी होती है। इनके पास से तेज धार वाले हथियार, गोला-बारूद, आपत्तिजनक दस्तावेज और डिजिटल गैजेट भी जब्त किए गए।
इनकी गिरफ्तारी के बाद NIA ने अपना बयान जारी किया। उसमें लिखा है कि मोहम्मद आदिल और उसके साथी ग्राउंड लेवल पर 'दावा' प्रोग्राम और सोशल मीडिया के जरिए देश में ISIS का प्रोपेगेंडा फैला रहे थे। 2050 तक भारत को इस्लामिक राष्ट्र बनाने के एजेंडे पर काम कर रहे थे। हथियारों को जमा कर देश में बड़ा आतंकी हमला करने की साजिश रच रहे थे। यूट्यूब, इंस्टाग्राम चैनल्स और वाट्सऐप ग्रुप के जरिए ISIS के लिए भर्तियां कर रहे थे।
दैनिक भास्कर की टीम ने जबलपुर के घंटाघर और सिविल लाइन इलाके में तीनों आरोपियों के घर पहुंचकर उनके परिवार से बात की। पड़ताल के दौरान भास्कर ने आदिल के उस यूट्यूब चैनल को ढूंढ निकाला, जिसका जिक्र NIA कर रही थी। NIA ने चैनल का नाम डिसक्लोज नहीं किया था।
आदिल के यूट्यूब चैनल को खंगाला। चैनल के सारे वीडियोज तो डिलीट कर दिए गए हैं, लेकिन उसमें अभी भी बहुत सी जानकारियां मौजूद हैं। चैनल में वह डॉक्यूमेंट भी मिला जिसका नाम था- DAWAH TO HINDUS। साथ ही उसी चैनल से लिंक्ड वो वेबसाइट मिली जो 'दावा' प्रोग्राम पर काम कर रही है। इस्लाम के अलावा सभी धर्मों को खत्म करने का एजेंडा चला रही है। ये जानकारी भी लगी कि इसी वेबसाइट के जरिए ISIS आदिल को फंडिंग किया करता था। इसमें आतंकी फंडिंग से जुड़े तमाम लिंक्स भी मौजूद हैं।
आइए, पहले ISIS के 'दावा' प्रोग्राम को समझते हैं फिर 'दावा' टू हिंदूज’ डॉक्यूमेंट के 24 चैप्टरों पर चलेंगे, जिनके जरिए हिंदुओं का ब्रेनवॉश करने की तैयारी होती थी या है। आखिरी में आदिल को ISIS से वेबसाइट के जरिए मिलने वाली फंडिंग की पड़ताल पर चलेंगे।
गैर मुसलमानों को इस्लाम कबूल करने के लिए उकसाते हैं 
इन सबका मिशन एक ही है। दुनिया में इस्लामिक सत्ता स्थापित करना। इस मिशन को अंजाम तक पहुंचाने के लिए 'दावा' को गलत तरीके से पेश करके गैर मुसलमानों को इस्लाम कबूल करने के लिए उकसाया जाता है। इसके लिए सोशल मीडिया को हथियार बनाया जाता है। 'दावा' की आड़ में स्थानीय लोगों की भर्ती की जाती है। UK में 'दावा' स्टॉल के जरिए ऑनलाइन माध्यम से लोगों को इस्लाम से जोड़ने का प्रयास किया जाता है।
अल-मुहाजिरौन (ALM) सऊदी अरब में स्थित एक प्रतिबंधित आतंकवादी नेटवर्क है। साल 2001 में इस संगठन की गतिविधियां तेजी से बढ़ रही थीं। ALM UK में 'दावा' स्टॉल के जरिए राह चलते लोगों के धर्मांतरण के लिए काम करता था। इसके लिए ALM के प्रचारक पोस्टर प्रदर्शन और पैम्फलेट बांटते थे।
ISIS राष्ट्र से परे खुद आधिकारिक दिखने वाले राष्ट्र की तरह काम करता है। इससे जुड़ने वाले सभी इसकी आर्मी का हिस्सा बन जाते हैं। 'दावा' के लिए ISIS लड़ाके आ सकते हैं और प्रचार सामग्री जमा कर सकते हैं। ISIS मंदिर को तबाह कर के 'शुद्धिकरण' की बात करता है। ISIS मुख्यत: ऑनलाइन मीडिया इंटरनेट के इस्तेमाल से जिहाद फैलाता है। दुनिया भर में प्रचार और भय फैलाने के लिए ISIS के पास मजबूत सूचना तंत्र है। ट्विटर, फेसबुक, टेलीग्राम का इस्तेमाल कर के ISIS रोज हजारों लोगों को जोड़ता है।
'दावा' किसी कोर्स या मॉड्यूल के जैसा है। 'दावा' का तर्क है कि इन पाठ्यक्रमों को पढ़ाकर इस्लामिक प्रचारक तैयार करना, ताकि वे अन्य लोगों को अपने धर्म में आमंत्रित कर सकें। कई इस्लामिक कट्टरपंथी संगठनों ने इसे गैर मुसलामानों को इस्लाम में लाने का तरीका बना दिया है। आदिल, शाहिद और मामुर इसी इरादे को अंजाम देने में जुटे हुए थे। दैनिक भास्कर को इनके घर से किताबों के साथ-साथ हाथ से लिखे नोट्स और पैम्फ्लेट मिले। इन नोट्स को गीता और कुरान पढ़कर अंग्रेजी भाषा में बनाया गया था।
खबर में आगे बढ़ने से पहले पोल पर अपनी राय दे सकते हैं। 
अब जबलपुर से पकड़े गए आरोपी आदिल के यूट्यूब चैनल और उससे मिले 'दावा' टू हिंदूज” डॉक्यूमेंट और उसके 24 चैप्टर की बात… 
चैनल के कवर पर लिखा है- इस्लाम सभी धर्मों पर हावी होगा 
आदिल के इस्लामिक कट्टरपंथ फैलाने वाले यूट्यूब चैनल पर 92 हजार से ज्यादा सब्सक्राइबर्स हैं। अभी तो सभी वीडियोज डिलीट दिख रहे हैं। डिलीट होने से पहले हमने इसके कुछ वीडियोज देख लिए थे। यूट्यूब चैनल के जरिए भारत को 2050 तक इस्लामिक राष्ट्र बनाने की तैयारी चल रही थी। कमेंट्स से पता चला कि 60 से 70% फॉलोअर्स विदेशी हैं। यूट्यूब चैनल के कवर पर बोल्ड अक्षरों में लिखा है- इस्लाम सभी धर्मों पर हावी होने वाला है।
आदिल की मां ने बताया कि एक साल पहले आदिल के यूट्यूब चैनल पर पाबंदी लग गई थी। उसने मुझे बताया था कि वो चैनल में दूसरे इस्लामिक स्कॉलरों के वीडियो डालता था, इसलिए कॉपी राइट इश्यू की वजह से ऐसा हुआ था। बाद में रिस्ट्रिक्शन खुलते ही वो खुद के बनाए वीडियो डालने लगा। मेरे हिसाब से तो वो एक सामान्य धार्मिक यूट्यूब चैनल था बाकी ज्यादा जानकारी नहीं है।
यूट्यूब चैनल खंगालने के दौरान हमें उससे अटैच 10 लिंक्स मिलीं। इनमें ट्विटर, इंस्टाग्राम अकाउंट, इंग्लिश कुरान का ऐप, कुरान ऑनलाइन लिंक, सलाह ट्रांसलेशन PDF डॉक्यूमेंट, हुक्म अल्लाह PDF डॉक्यूमेंट, मैन मेड लॉ PDF डॉक्यूमेंट, बेनिफिशियल नॉलेज नाम की लिंक और इसके साथ ही 'दावा टू हिंदूज’ नाम का PDF डॉक्यूमेंट था। यही वो डॉक्यूमेंट है जिसके जरिये साल 2050 तक भारत को इस्लामिक राष्ट्र बनाने की प्रक्रिया पर आगे बढ़ने का दावा किया जा रहा है।
आदिल के चैनल द्वारा प्रकाशित इस बुक के इंट्रो में लिखा है कि ये किताब हिंदू धर्म के लोगों के लिए बनाई गई हैं। उन्हें बताया गया है कि कैसे वो अपने धर्म में बुराइयों का पालन कर रहे हैं। हिंदुओं के धर्म ग्रंथों की बातों की इस्लाम से समानता बताई गई है।
इंट्रो में ये सभी बातें आयतों का रेफरेंस देकर कही गई हैं। आइए, इस डॉक्यूमेंट के अंग्रेजी भाषा के लिखे सभी चैप्टरों के सार पर चलते हैं
चैप्टर 1: मोहम्मद अंतिम हैं
इसमें लिखा है कि मोहम्मद ही अंतिम हैं। उनसे ऊपर कुछ नहीं है। उसमें आचार्य यानी धार्मिक शिक्षक को मोहम्मद बताया गया है। लिखा है कि सभी को मोहम्मद को अपना गुरु मान लेना चाहिए। इसमें शिव, इंद्र और राजा भोज का जिक्र भी किया गया है।
चैप्टर 2: हिंदुओं की किताबों के बारे में बताया 
इस चैप्टर में हिंदू धर्म ग्रंथों के बारे में बताया गया है। इसके लिए दो कैटेगरी लिखी हैं। एक श्रुति मतलब क्या सुना गया और दूसरी स्मृति यानी क्या देखा गया। लिखा है कि श्रुति कैटेगरी के अंदर 4 वेद और उपनिषद आते हैं। स्मृति कैटेगरी के अंदर रामायण और मनुस्मृति और भगवद गीता आदि आते हैं।
चैप्टर 3: एक भगवान की पूजा 
इसमें भगवद गीता, चंदोग्य उपनिषद, स्वेताश्वतारा उपनिषद, यजुर्वेद, ऋग्वेद के श्लोकों का उदाहरण देकर बताया गया है कि भगवान की कोई तस्वीर नहीं है। वो शरीर विहीन और शुद्ध हैं। उसका कोई पिता और कंट्रोलर नहीं है।
चैप्टर 4: साइंटिफिक गलतियां 
इसमें लिखा है कि हिंदुत्व में विज्ञान नहीं है। असुरक्षित महसूस करने वाले हिंदू धर्म को ही विज्ञान कहते हैं। ये बहुत बेतुकी बात है। ग्रंथों में धरती से सूर्य की दूरी गलत बताई गई है। चांद और सूरज का डायमीटर गलत है।
चैप्टर 5: मांस खाना 
इसमें बताया गया है कि देवी-देवता मांस खाते थे। कई पुराणों से गलत जानकारी दी गई है। इसमें मार्कंडेय पुराण, गरुड़ पुराण, मनुस्मृति और आदि शंकराचार्य के ब्रम्हसूत्र की बातों को संदर्भित किया गया है। वाल्मीकि रामायण के श्लोकों का जिक्र भी किया गया है।
चैप्टर 6: बहुविवाह
चैप्टर 7: पत्नी की पिटाई 
इस चैप्टर में हिंदुओं की एक धार्मिक किताब का जिक्र करते हुए कहा गया है कि पत्नी, बेटी को पीटना चाहिए। इसमें यह बताने की कोशिश है कि हिंदू धर्म में पत्नी से मारपीट को उचित माना गया है। इसके लिए मत्स्य पुराण, गरुड़ पुराण, स्कंद पुराण और इस्कॉन के फाउंडर स्वामी प्रभुपाद की बातों को मैनिपुलेट किया गया है।
चैप्टर 8: महिलाएं अमंगलकारी हैं 
इसमें लिखा है कि हिंदू धर्म में महिलाओं को अमंगलकारी माना जाता है। इस बात के लिए कई पुराणों का आधा-अधूरा रेफरेंस दिया गया है।
चैप्टर 9: हिंदू जिहाद
इसमें कुछ पुराणों का रेफरेंस देकर हिंदू जिहाद की बात कही गई है। कृष्ण और शिव की बातों को मैनिपुलेट किया गया है।
चैप्टर 10: महिलाएं और बच्चे 
इसमें देवी-देवताओं का हवाला देकर बताया गया है कि ये महिलाओं और बच्चों पर जुल्म करते हैं।
चैप्टर 11: वैश्यावृत्ति 
आदिल के पास मिले दस्तावेज में इस बारे में जो लिखा है वो इतना आपत्तिजनक है कि हम यहां नहीं लिख सकते।
चैप्टर 12: हिंदू धर्म में झूठ बोलना
इस चैप्टर में लिखा है कि चाणक्य नीति झूठ बोलना अलाऊ करती है। हिंदू धर्म झूठ बोलने में एक्सपर्ट है। भगवद गीता में झूठ बोलने की कंडीशंश बताई गई हैं। कई पुराणों के श्लोकों का जिक्र भी किया गया है।
चैप्टर 13: स्वर्ग में अप्सराएं 
इस चैप्टर में ऐसा दावा किया गया है कि राम राज्य में ऋषि- मुनियों ने अप्सराओं का शोषण किया। वे शराब के आदी थे।
चैप्टर 14: ईश-निंदा
इसमें लिखा गया है कि हिंदू धर्म में अगर कोई वेदों को मानने से मना कर देता है तो उसे नर्क में कोड़ों की सजा मिलेगी। उसके कान और जीभ काट दी जाएगी। इसे साबित करने के लिए विष्णु पुराण, गीता और अथर्व वेद का इस्तेमाल किया गया है।
चैप्टर 15: सम्मान की रक्षा 
इसमें महानिर्वाण तंत्र, मत्स्य पुराण, गौतम धर्म सूत्र आदि में लिखे शब्दों को तोड़-मरोड़कर लिखा गया है। ऐसा कहा गया है कि अगर पति अपनी पत्नी को मारता है तो उसे दंड नहीं मिलेगा। अगर कोई लड़की निचली जाति के लड़के के साथ यौन संबंध बनाती है तो उस लड़की को भरी सभा में कुत्तों की मौत मारना चाहिए और उस आदमी को मौत मिलनी चाहिए।
चैप्टर 16: नशा
सोमरस का हवाला देकर लिखा है कि हिंदू धर्म में शराब पीने को जायज माना जाता है। देवता और भगवान भी इसका सेवन करते थे।
चैप्टर 17: हिंदुओं के घूंघट को हिजाब कहा 
इसमें लिखा है कि हिंदुओं में घूंघट किया जाता है, जिसमें उनका पूरा चेहरा ढंका होना चाहिए। ऐसा कहा गया है कि लड़कियों को देखकर लड़के आकर्षित हो जाते हैं।
चैप्टर 18: बाल विवाह 
हिंदू धर्म की किताबों में बाल विवाह को जायज ठहराया गया है। पुराणों का हवाला देते हुए कहा है कि हिंदू धर्म में पुरुषों को अपने से एक तिहाई कम उम्र की बच्चियों से शादी करने का ऑर्डर दिया गया है।
चैप्टर 19: इंसेस्ट 
पारिवारिक स्त्री-पुरुषों के संबंधों के बारे में लिखा गया है। पुराणों के श्लोकों को तोड़-मरोड़कर साबित करने की कोशिश की गई है कि एक स्त्री किसी भी सुंदर दिखने वाले आदमी को देखकर आकर्षित महसूस करती है।
चैप्टर 20 : शिव 
शिव की व्याख्या अश्लील तरीके से की गई है। गलत तरीके से फोटो भी छापे गए हैं। शिव के लिए ऐसी बातें लिखी हैं कि हम यहां नहीं लिख सकते।
चैप्टर 21: 18 लाख गोपियां 
कृष्ण गोपियों के साथ रासलीला करते थे, जो गलत है। पुराणों का गलत तरीके से सहारा लेते हुए कृष्ण के चरित्र के बारे में अश्लील बातें लिखी हुई हैं।
चैप्टर 22: ब्रम्हा 
इसमें ब्रम्हा की पत्नी और बेटियों का जिक्र किया गया है। वो लिखा है जो हम यहां नहीं लिख सकते।
चैप्टर 23: सीता-राम के बारे में अभद्र लिखा गया है। 
लिखा है रामायण में बुर्के का उपयोग किया जाता तो कुछ भी गलत नहीं होता। आगे जो लिखा है हम नहीं लिख सकते हैं।
चैप्टर 24: शिव और लिंगम 
शिव पुराण, ब्रम्ह पुराण और स्कंद पुराण का जिक्र करते हुए शिवलिंग के बारे में ऐसी बातें लिखी हैं जिनको हम यहां नहीं लिख सकते।
आतंकियों की फंडिंग, ब्रेनवॉश का जरिया बनने वाली इस्लामिक वेबसाइट का लिंक मिला 
दैनिक भास्कर की टीम ने यूट्यूब चैनल को खंगालकर देखा। हमें इस चैनल पर एक लिंक मिला है। इस लिंक को क्लिक करने पर एक वेबसाइट खुल जाती है। यह UK से ऑपरेट हो रही है। इसके एडमिन के अनुसार वेबसाइट को अगले 5 साल चलाए रखने के लिए फंड जमा हो चुका है। एक अपील में 'लाइव उपदटेस सीरिया', 'पैम्फलेट प्रोजेक्ट', 'द क़ुरआन प्रोजेस्क्ट' जैसे संगठनों के लिए फंड की मांग की गई है। एक प्रोजेक्ट 'केज प्रिसनर्स' के लिए पैसा मांगा जा रहा है। इस पर पाकिस्तान से पकड़े गए आतंकी साद इकबाल मदानी का एक वीडियो है। इस वेबसाइट के जरिए ऐसे कैदियों के लिए चंदा मांगा जाता है जो मुसलमान 'आतंकवादी' गतिविधियों के लिए दुनिया की अलग-अलग जेल में बंद हैं।
वेबसाइट पर कई अलग-अलग किताबों के लिंक्स मौजूद हैं। अधिकतर किताबें अरबी से अंग्रेजी में ट्रांसलेटेड हैं। इन किताबों को इस्लामिक स्कॉलर्स ने लिखा है। इन लेखकों को सुन्नी समाज में बड़े सम्मान के साथ देखा जाता है। इस वेबसाइट पर पुरुष, महिला, परिवार और नौजवानों हर वर्ग के लिए अलग-अलग किताबें सुझाई गई हैं। साथ ही महिलाओं के ड्रेस-कोड को लेकर किताबें भी उपलब्ध हैं।
वेबसाइट पर दो ऑडियो अपलोड हैं। जिसमें ''अल्लाह को नहीं मानने वाले अल्लाह की रोशनी को रोकने की कोशिश करते हैं। वे इस्लाम को रोकने का प्रयत्न कर रहे हैं। ये लोग इस्लाम को रोकने के लिए जितना पैसा खर्चा करते हैं ये अद्भुत है। उनके पास अल्लाह का दिया सब कुछ है। वो सरकार, पुलिस और मीडिया को कंट्रोल करते हैं। उनसे लड़ने के हमें ऑल्टरनेटिव रिसोर्सेज का उपयोग करना पड़ेगा।' जैसी बातों का जिक्र है।
इस वेबसाइट पर कई लेक्चर और वीडियो मौजूद हैं जिनके जरिए 'मिशन 'दावा' को अंजाम देने की कोशिश की जा रही है। इसके नीचे कई यूट्यूब चैनल्स जैसे इल्मफीड, वन पाथ नेटवर्क, वन इस्लाम प्रोडक्शन जैसे चैनलों का लिंक है। इन चैनलों पर इस्लाम और मुसलमानों के इतिहास से लेकर इस्लाम के प्रचार- प्रसार से जुड़े वीडियोज हैं। इन चैनलों के एक मिलियन सब्सक्राइबर्स हैं। सभी चैनल ऑस्ट्रेलिया, इंग्लैंड और अमेरिका से चलाए जाए रहे हैं।
सड़क पर सेक्स की बात को आयत के जरिए सही ठहराता था आदिल 
आदिल ने अपने यूट्यूब चैनल की कम्युनिटी में दिल्ली में पब्लिक प्लेस पर अश्लील हरकत की खबर को शेयर करते हुए कैप्शन में एक आयत लिखी। उसमें लिखा है- साहिह इब्न हिब्बन 6767, "समय तब तक स्थापित नहीं होगा जब तक कि लोग सड़क पर एक-दूसरे के साथ मिलन न करें जैसे कि वे गधे थे।" ये देखते हुए चैनल ने इस कृत्य को सही ठहराया।